यसरी चार सहिदमध्ये सबैभन्दा कम उमेरका गंगालालसँग पनि अनेक पटक श्री ३ महाराज जुद्धशमशेर समक्ष माफी माग्न आग्रह गरियो तर उनले भने 'भीखमा पाएको जीवन नबाँच्ने' भन्दै माफी माग्न अस्वीकार गरे । अमर सहिद दशरथ चन्द र शुक्रराज शास्त्रीहरूबाट त झन माफीको कल्पनासम्म सम्भव थिएन । अन्ततः राणा सरकारद्वारा गठित केरकार तथा जाँचबुझ समिति र विशेष अदालतहरूद्वारा सिफारिस गरिएबमोजिम ९७ सालको काण्डका मुख्य अभियुक्तहरूविरूद्ध मृत्युदण्ड- फाँसीको सजाय सुनाई वि.सं. १९९७ माघ १० गते रातीबाट त्यसको कार्यान्वयन सुरू गरियो । यसको आरम्भ शुक्रराज शास्त्रीबाट भएको थियो, जसलाई उक्त राती १२ बजे पचली टेकुमा झुण्ड्याएर मारिएको थियो । भोलिपल्ट बिहान पचलीको रूखमा झुण्ड्याइएका शुक्रराज शास्त्रीको छातीमा यस्तो लेखोट टाँसिएको पाइयो ः
